Un echipaj al Secției 17 s-au deplasat la Facultatea de Drept pentru cercetări, iar conducerea Poliției Capitalei a cerut ca cei doi agenți să fie retrași și înlocuiți.









Dosar penal pentru un bărbat care a votat de două ori. A spus că prima oară a votat pentru mama sa



Un bărbat din Călărași s-a ales cu dosar penal după ce a votat de două ori, motivând că prima oară a votat în numele mamei sale, au informat reprezentanții Ministerului de Interne. Polițiștii din Dolj fac verificări după ce un primar ar fi transportat cetățeni la urne și le-ar fi spus cum să voteze.



"În Călărași, polițiștii au întocmit dosar penal unei persoane care, după ce a votat și a introdus buletinul de vot în urnă a cerut un alt buletin și a mai votat o dată, motivând că de această dată a votat în numele mamei sale. (...) De la ultima raportare și până în prezent, au fost înregistrate 17 sesizări de posibile fapte contravenționale sau infracțiuni. Dintre acestea, 6 nu s-au confirmat. Celelalte sunt în curs de verificare și soluționare", a declarat Monica Dajbog, purtătorul de cuvânt al MAI, potrivit Mediafax.



Reprezentantul Ministerului de Interne mai arată că într-o localitate din Dâmbovița, un bărbat a fost sancționat contravențional pentru alertarea falsă a autorităților după ce a sunat la 112 și a semnalat în mod fals un caz de corupere a alegătorilor.



„Două persoane au fost amendate cu 700 de lei pentru săvârșirea unor fapte contravenționale. (...) Polițiștii din Dolj efectuează verificări după ce au fost sesizați că într-o comună din Dolj primarul și mai mulți consilieri au transportat mai mulți cetățeni la secția de votare îndemnându-i cum să voteze”, mai spune Monica Dajbog.











Mureș: Un bărbat care a votat de două ori la referendum s-a ales dosar penal



Polițiștii din Mureș au întocmit, duminică, un dosar penal, pe numele unui bărbat care a votat de două ori, în Sighișoara, la referendumul pentru redefinirea familiei, transmite Mediafax.



Potrivit reprezentanților Poliției Mureș, bărbatul a votat la o secție din Sighisoara pe listele permanente, iar apoi la alta pe listele suplimentare. Acesta a semnat de fiecare dată în dreptul numelui său.



"O persoană s-a prezentat la o secție de votare de pe raza municipiului Sighișoara, a votat pe listele permanente, a semnat în dreptul numelui său, iar apoi s-au prezentat la o altă secție de votare de pe raza aceluiași municipiul unde a solicitat listele suplimentare. La fel, și-a exercitat dreptul de vot. Practic a votat de doua ori", potrivit Politiei Mureș.



În cauză a fost întocmit un dosar penal pentru fraudă la vot.



"În data de 6 octombrie, DGPMB a declanșat cercetări conform art. 385 CP, împiedicarea exercitării drepturilor electorale și respectiv art. 296 CP, purtare abuzivă, față de doi politiști ce asigurau protecția unei secții de votare de pe raza sectorului 5", informează reprezentanții Poliției Capitalei.Potrivit sursei citate, verificările au început după ce un bărbat a sunat la 112 și a anunțat că polițiștii făceau propagandă electorală și l-au jignit. După ce a sunat, bărbatul a depus și o plângere la poliție, care a fost transmisă procurorilor de la Parchetul de pe lângă Judecătoria Sectorului 5.